বগুড়া সংবাদ ডট কম (দুপচাঁচিয়া প্রতিনিধি আবু রায়হান) : দুপচাঁচিয়ায় ফজল খাঁ(১৩) নামের মানসিক প্রতিবন্ধী এক কিশোর মঙ্গলবার রাতে আত্মহত্যা করেছে। নিহত ফজল উপজেলার মোস্তফাপুর দক্ষিনপাড়ার নূর ইসলাম খাঁর ছেলে। বগুড়া সংবাদ ডট কম (দুপচাঁচিয়া প্রতিনিধি আবু রায়হান) : দুপচাঁচিয়ায় ফজল খাঁ(১৩) নামের মানসিক প্রতিবন্ধী এক কিশোর মঙ্গলবার রাতে আত্মহত্যা করেছে। নিহত ফজল উপজেলার মোস্তফাপুর দক্ষিনপাড়ার নূর ইসলাম খাঁর ছেলে। জানা গেছে, ঘটনার রাতে খাবার খেয়ে ফজল তার ঘরে ঘুমাতে যায়। রাতের কোনো এক সময়ে তার ভাবী ঘরের বাইরে বের হয়ে ফজলের ঘরে বৈদ্যুতিক বাল্ব জ্বলতে দেখে ফজলকে ডাকাডাকি করে সারা না পেয়ে বাড়ির লোকজনকে নিয়ে ঘরে ঢুকে দেখে ঘরের বাঁশের তীরের সঙ্গে ওড়না পেঁচিয়ে ফজল ঝুলে আছে। এ ঘটনায় বুধবার দুপচাঁচিয়া থানায় একটি ইউডি মামলা দায়ের করা হয়েছে। পুলিশ লাশটি উদ্ধার করে সুরতহাল রিপোর্ট তৈরী করে ময়না তদন্তের জন্য বগুড়া শহীদ জিয়াউর রহমান মেডিকেল কলেজ হাসপাতালের মর্গে প্রেরণ করেছে। থানার অফিসার ইনচার্জ(ওসি) আব্দুর রাজ্জাক জানান, আত্মহত্যার খবর পেয়ে ঘটনাস্থলে পুলিশ পাঠিয়ে লাশ উদ্ধার করে ময়না তদন্তের জন্য বগুড়া মর্গে প্রেরণ করা হয়েছে।